《偕顾翎先司理陈坤庵集梓荫山阁》
明代·谢泰宗

西风禾黍一登楼，槛外青山大海流。钓客六鳌初下饵，仙人双鹤未归丘。

移云树影江心见，漱石杯光水底浮。投分半通千佛籍，抡交十载一绨裘。

歌风汉苑思皇士，溉釜周京旧国谋。入洛彦先才自美，谁人惊坐辖堪投。

振衣试读《怀沙》句，笔底江山何处收。

作者简介：（1598—1667）明末清初浙江定海人，字时望，晚号天愚山人。明崇祯十年进士。任广东番禺知县，捕盗息讼，多所建树。升工部主事，为人中伤，谪为福建幕僚。南明隆武时为兵科给事中。入清称病不仕。生平手抄经史百余卷，诗文皆直抒胸臆。卒于康熙五年十二月中。有《天愚山人集》。